Bill Paxton
William „Bill“ Paxton (* 17. Mai 1955 in Fort Worth, Texas; † 25. Februar 2017) weer en US-amerikaanschen Schauspeler un Speelbaas.

Biografie 
Bill Paxton is de Söhn vun Mary Lou un John Lane Paxton. In’t Öller vun 18 Johren is he na Los Angeles togen, woneem he anfüng as Dekorateur un Kulissenhelpsmann to arbeiten. Twee Johr later stünn he 1975 in den Film Crazy Mama to’n eersten mol för de Kamera. ’N beten later is he na New York gahn un hett bi Stella Adler (Studio of Acting in New York City) Schauspeleree studeert. In de Tiet vun sien Studium künn he tallrieke lüttere Verdrääg för Feernsehprodukschonen finnen. Blangeto hett he schreven un produzeer Kortfilmen.

In’t Johr 1984 kreeg he en lütte Blangenrull in den Film Terminator vun James Cameron. Dör sien Bekanntschop mit James Cameron keem he denn 1986 to sien Rull in den Film Aliens. Aver de egentliche Dörbrook keem eerst 1992 mit den Film One False Move. Twee Johr later weer he in de Rull vun en winnigen Autohökerer in True Lies to sehn un 1995 as een vun de Astronauten in Apollo 13. 1997 füng he ok an, Filmen to produzeeren. De eerste Film as Produzent weer Traveller. Mit Frailty hett he 2001 denn ok to’n eersten mol as Speelbaas arbeit.

Bill Paxton harr en Fro un twee Kinner, mit de he in Ojai in Kalifornien leevt hett.

Filmografie (Utwahl)

Utteken 
Paxton is för sien Filmwarken al söventeihn mol för Filmpriesen vörslahn worrn, dorünner dreemol för den Golden Globe. Wunnen hett he opstunns veer Priesen:
 1987: den Saturn Award in de Kategorie Best Blangenrull för Aliens.
 1995: den Dorstellerpries vun de Screen Actors Guild Awards (tosamen mit annere) för Apollo 13.* 2001: den Texas Filmmaker Award.
 2003: den Filmmaker’s Showcase Award.

Weblenken 
 
 The Bill Paxton Hall

Mann
Börger von de USA
Schauspeler
Speelbaas
Filmproduzent
Storven 2017
Boren 1955